
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 726 

30 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αυτεπάγγελτη αναζήτηση βεβαίωσης φορολογικής 
ενημερότητας και εκκαθαριστικού σημειώματος 
δήλωσης φόρου εισοδήματος φυσικών προσώπων 
μέσω συστήματος πιστοποιημένης τηλεομοιοτυ¬ 
πίας. 1 

Μητρώο εμπόρων ζωικών προϊόντων και προϊόντων 
ζωικής προέλευσης σε συμμόρφωση προςτις Οδη¬ 
γίες 89/662/ΕΟΚ (άρθρο 5) και 90/675/ΕΟΚ και σε 
εκτέλεση των Αποφάσεων υπ’ αριθμ. 2003/24/ΕΚ, 

2004/292/ΕΚ και 2005/123/ΕΚ της Επιτροπής. 2 

Τροποποίηση της απόφασης 18/291/22.1.2004 (ΦΕΚΒ 
486/5.3.2004) «Ορισμός μεγίστων ορίων ημερή¬ 
σιας διακύμανσης των τιμών των μετοχών, των συ¬ 
ναλλαγών πακέτων και με συμψηφιστική εγγρα¬ 
φή», όπως τροποποιήθηκε από την απόφαση 2/319/ 
9.12.2004 (ΦΕΚΒ 1884/20.12.2004). 3 


ΑΠΟΦΑΣΕΙ Σ 

Αριθ. ΔΙΑΔΠ/Α/9981 (1) 

Αυτεπάγγελτη αναζήτηση βεβαίωσης φορολογικής ενη¬ 
μερότητας και εκκαθαριστικού σημειώματος δήλωσης 
φόρου εισοδήματος φυσικών προσώπων μέσω συστή¬ 
ματος πιστοποιημένης τηλεομοιοτυπίας. 

Ο ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 5 και 8 του ν. 3242/2004 «Ρυθμίσεις για 
την οργάνωση και λειτουργία της κυβέρνησης, τη διοικη¬ 
τική διαδικασία και τους ΟΤΑ» (ΦΕΚ 102 Α') 
β) της παραγράφου 7 του άρθρου 10 του ν. 3230/2004 
«Καθιέρωση συστήματος διοίκησης με στόχους, μέτρηση 
της αποδοτικότητας και άλλες διατάξεις» (ΦΕΚ 44 Α') 
γ) της παραγράφου 4 του άρθρου 25 του ν. 3200/2003 
Τροποποιήσεις του ν. 1388/1983 «Ίδρυση Εθνικού Κέ¬ 


ντρου Δημόσιας Διοίκησης, Ίδρυση Εθνικής Σχολής Το¬ 
πικής Αυτοδιοίκησης και άλλες διατάξεις» (ΦΕΚ 281 Α') 

δ) των κοινών υπουργικών αποφάσεων του Υπουργού 
ΕΣ.Δ.Δ.Α και των καθ’ ύλην αρμοδίων υπουργών, οι οποί¬ 
ες εκδόθηκαν κατ’ εξουσιοδότηση των διατάξεων του 
εδαφίου 11 της παρ. 1 του άρθρου 31 του ν. 3013/2002 
(ΦΕΚ 102/Α), με τις οποίες καθορίζονται οι διαδικασίες οι 
οποίες διεκπεραιώνονται από τα ΚΕΠ, για τις οποίες απαι¬ 
τούνται ως δικαιολογητικά η υποβολή βεβαίωσης φορο¬ 
λογικής ενημερότητας ή εκκαθαριστικού σημειώματος 
δήλωσης φόρου εισοδήματος φυσικών προσώπων. 

2. Τις: υπ’ αριθμ. ΠΟΑ 1144/25.4.2000 απόφαση του 
Υπουργού Οικονομικών και υπ’ αριθμ. 1039904/2430/ 
0016Α/25.4.2000 απόφαση του Υπουργού Οικονομίας και 
Οικονομικών όπως τροποποιήθηκαν με την υπ’ αριθμ. 
2078/0030 (ΦΕΚ 1171/Β/14.8.2003) απόφαση του Υπουρ¬ 
γού Οικονομίας και Οικονομικών. 

3. Του εδαφίου ατού άρθρου 2 και της παραγράφου 1 
του άρθρου 5 της κοινής απόφασης του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης» υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 
527 Β') 

4. Την υπ’ αριθμ 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ519/Β') 

5. Την ανάγκη βελτίωσης της εξυπηρέτησης και της ποι¬ 
ότητας των παρεχομένων υπηρεσιών προς τον πολίτη 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Αναζητούνται αυτεπαγγέλτως από τις καθ’ ύλην αρ¬ 
μόδιες, για την έκδοση των τελικών διοικητικών πράξεων 
οργανικές μονάδες των Υπουργείων, των αυτοτελών δη¬ 
μοσίων υπηρεσιών, των Οργανισμών Τοπικής Αυτοδιοίκη¬ 
σης α' και β' βαθμού και των Νομικών Προσώπων Δημο¬ 
σίου Δικαίου τα ακόλουθα πιστοποιητικά: 

α) Βεβαίωση φορολογικής ενημερότητας. 

β) Εκκαθαριστικό σημείωμα δήλωσης φόρου εισοδήμα¬ 
τος φυσικών προσώπων. 

Άρθρο 2 

1. Εντός 24ώρου απόχην υποβολή της αίτησης, οι υπη¬ 
ρεσίες που εμπίπτουν στο πεδίο εφαρμογής του άρθρου 
1 της απόφασης αυτής οφείλουν να αναζητούν αυτεπάγ- 
γελτατα αναφερόμενα στην ανωτέρω διάταξη, (α) και (β) 
πιστοποιητικά, στις περιπτώσεις εκείνες που αυτά απαι¬ 
τούνται για την ολοκλήρωση διοικητικών διαδικασιών της 
αρμοδιότητάς τους, με τη χρήση πιστοποιημένης συ¬ 
σκευής τηλεομοιοτυπίας. 

2. Τα ανωτέρω πιστοποιητικά (α) και (β), επικυρώνονται 
από την υπηρεσία προς την οποία αποστέλλονται, σύμ¬ 
φωνα με τα ισχύοντα στις διατάξεις του εδαφίου 2 του 
σκεπτικού της απόφασης. 

Άρθρο 3 

Τα Κέντρα Εξυπηρέτησης Πολιτών (ΚΕΠ) εξακολου¬ 
θούν να εκδίδουν, μέσω του συστήματος πιστοποιημένης 
τηλεομοιοτυπίας, τα ανωτέρω πιστοποιητικά, έπειτα από 
σχετική αίτηση του ενδιαφερομένου πολίτη. 

Άρθρο 4 

Οι υπηρεσίες, οι οποίες εμπίπτουν στο πεδίο εφαρμο¬ 
γής της παρ.1 του άρθρου 1 της παρούσας απόφασης, 
οφείλουν να ολοκληρώσουν, μέχρι την ημερομηνία έναρ¬ 
ξης ισχύος της απόφασης αυτής, τις απαιτούμενες ενέρ¬ 
γειες πιστοποίησης συσκευών τηλεομοιοτυπίας για την 
αποστολή αιτημάτων και την παραλαβή των πιστοποιητι¬ 
κών που περιλαμβάνονται στο άρθρο 1, σύμφωνα με τα 
ισχύοντα στις διατάξεις της υπ’ αριθμ. ΠΟΆ 1144/25.4. 
2000 απόφασης του Υπουργού Οικονομικών και της 
αριθμ. 1039904/2430/0016Α/25.4.2000 απόφασης του 
Υπουργού Οικονομίας και Οικονομικών, όπως τροποποι¬ 
ήθηκαν με την υπ’ αριθμ. 2078/0030 (ΦΕΚ 1171/Β/14.8. 
2003) απόφαση του Υπουργού Οικονομίας και Οικονομι¬ 
κών, κατ’ εφαρμογή του άρθρου 5 του ν. 3242/2004. 

Η απόφαση τίθεται σε ισχύ τρείς (3) μήνες μετά τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΑΔΑΜ ΡΕΓΚΟΥΖΑΣ 

-♦- 

Αριθμ. 278701 (2) 

Μητρώο εμπόρων ζωικών προϊόντων και προϊόντων ζωι¬ 
κής προέλευσης σε συμμόρφωση προς τις Οδηγίες 
89/662/ΕΟΚ (άρθρο 5) και 90/675/ΕΟΚ και σε εκτέλε¬ 
ση των Αποφάσεων υπ’ αριθμ. 2003/24/ΕΚ, 2004/292/ 
ΕΚ και 2005/123/ΕΚ της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22, παρ. 3 του ν. 992/1979 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α' 280). 


β) Του άρθρου 1, παρ. 1, 2, 3 και 4 του ν. 1338/1983 
«Εφαρμογή του Κοινοτικού δικαίου» (Α' 34), όπως τροπο¬ 
ποιήθηκε από το άρθρο 6 του ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α' 
70), και το άρθρο 65 του ν. 1892/1990 (ΑΊ01) και 

γ) Του άρθρου 29Ατου ν. 1558/1985 «Κυβέρνηση και 
Κυβερνητικά όργανα» (Α' 137),το οποίο προστέθηκε με το 
άρθρο 27 του ν. 2081/1992 (ΑΊ54) και αντικαταστάθηκε 
από το άρθρο 1 παρ.2ατουν. 2469/1997 (Α'39). 

2. Την υπ’ αριθμ. Υ-132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(Β' 1533)». 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η κατάρτιση μη¬ 
τρώου εμπόρων ζωικών προϊόντων και προϊόντων ζωικής 
προέλευσης, τα της τήρησης αυτού και της καταχώρη- 
σης σε αυτό των υπόχρεων, σε συμμόρφωση προς τις 
Οδηγίες αριθ. 89/662/ΕΟΚ (1395 της 30.12.1989, σελ. 13) 
και ειδικότερα το άρθρο 5 αυτής και 90/675/ΕΟΚ (1.373 
της 31.12.1990, σελ. 1) όπως τροποποιήθηκε με την Οδη¬ 
γία 97/78/ΕΚ (1.24της 30.1.1998, σελ. 9) του Συμβουλίου, 
όσον αφορά την ίδρυση μητρώου και την καταχώρηση σε 
αυτό των υποχρεώσεων όπως ενσωματώθηκε στην ελλη¬ 
νική νομοθεσία με το π.δ. 420/1993 (Α 179) και συγκεκρι¬ 
μένα το άρθρο 6 αυτού και με το π.δ. 120/2000 (Α 109) 
αντιστοίχως και σε εκτέλεση των Αποφάσεων αριθ. 2003/ 
24/ΕΚ (18 της 14.1.2003, σελ. 44), 2004/292/ΕΚ (194 της 
31.3.2004, σελ. 63) και 2005/123/ΕΚ (1.39 της 9.2.2005, 
σελ. 53) της Επιτροπής. 

Άρθρο 2 
Ορισμοί 

Για τις ανάγκες της παρούσας Απόφασης νοούνται ως: 

1. «Έμπορος»: κάθε φυσικό ή νομικό πρόσωπο που 
συνδέεται με οποιοδήποτε στάδιο παραγωγής, μεταποίη¬ 
σης και διακίνησης προϊόντων που αναγράφονται στην 
περίπτωση 5του παρόντος άρθρου, εντόςτου κοινοτικού 
εδάφους, εισάγει από ή εξάγει σε τρίτες χώρες και εξα¬ 
σφαλίζει ότι πληρούνται οι απαιτήσεις της νομοθεσίας για 
τα τρόφιμα στην επιχείρηση τροφίμων που έχει υπό τον 
έλεγχό του. 

2. «Μητρώο»: πίνακας, βιβλίο ή ηλεκτρονικό πρόγραμ¬ 
μα καταχώρησης όλων των στοιχείων των εμπόρων. 

3. «Τύπος εμπόρου Α»: όταν πρόκειται για έμπορο που 
διαθέτει ιδιόκτητες ή μισθωμένες εγκαταστάσεις αποθή¬ 
κευσης ζωικών προϊόντων (σύμβαση μισθώσεως ετήσιας 
τουλάχιστον διάρκειας). 

4. «Τύπος Εμπόρου Β»: όταν πρόκειται για έμπορο που 
δεν διαθέτει εγκαταστάσεις κατά την ανωτέρω έννοια, αλ¬ 
λά προβαίνει σε απευθείας παράδοση στους τελικούς πα¬ 
ραλήπτες. 

5. «ζωικά προϊόντα και προϊόντα ζωικής προέλευσης»: 
κρέας βοοειδών, χοίρων και αιγοπροβάτων, κρέας που- 

λερικών, κρέας κουνελιών και εκτρεφόμενων θηραμάτων, 
κρέας αγρίων θηραμάτων, προϊόντα με βάση το κρέας, 
μιττωτός, παρασκευάσματα κρέατος, αυγά, προϊόντα αυ¬ 
γών, προϊόντα υδατοκαλλιέργειας, ζώντα δίθυρα μαλά¬ 
κια, αλιευτικά προϊόντα, μέλι, θερμικά επεξεργασμένο γά¬ 
λα, νωπό γάλα, γαλακτοκομικά προϊόντα και λοιπά τρόφι¬ 
μα ζωικής προέλευσης. 

Άρθρο 3 

Τήρηση Μητρώου - Περιεχόμενο - 
Υπόχρεοι σε εγγραφή 

1. Καταρτίζεται και τηρείται στο Υπουργείο Αγροτικής 
Ανάπτυξης και Τροφίμων (Γενική Διεύθυνση Κτηνιατρι¬ 
κής - Διεύθυνση Κτηνιατρικής Δημόσιας Υγείας) και στις 
αρμόδιες Νομαρχιακού επιπέδου Κτηνιατρικές Αρχές, 
μητρώο εμπόρων όπως αυτοί ορίζονται στο άρθρο 2, στο 
οποίο εγγράφονται υποχρεωτικά όλοι οι έμποροι της χώ¬ 
ρας μέχρι την 30η Μάίου 2005 για τους υφιστάμενους και 
εντός δέκα (10) ημερών από τη δήλωση έναρξης επαγ¬ 
γέλματος στην αρμόδια Δημόσια Οικονομική Υπηρεσία 
(Δ.Ο.Υ.) για τους νέους. 

2. Η εγγραφή στο μητρώο συνίσταται στην καταχώρη- 
ση : 

α) του ονόματος ή της επωνυμίας του εμπόρου ή του νο¬ 
μικού εκπροσώπου, 

β) την οδό της έδρας των γραφείων και των αποθηκών ή 
των εγκαταστάσεων της εμπορικής επιχείρησης 
γ) τον αριθμό της οδού της έδρας 
δ) την ταχυδρομική θυρίδα 
ε) την πόλη που βρίσκεται η έδρα 
στ) τον ταχυδρομικό κώδικα 
ζ) τον κωδικό χώρας (οουπίΓγ 150 οοάθ) 
η) τον αριθμό έγκρισης 

θ) τοντύποτου εμπόρου (όπως αναφέρεται στο άρθρο 2) 
ι) το είδος του προϊόντος που εμπορεύεται 
ια) το τηλέφωνο 

ιβ) τον αριθμό τηλεομοιοτύπου (ΐαχ) 
ιγ) την ηλεκτρονική διεύθυνση (θ-πιείΙ) 

3. Κάθε έμπορος που εγγράφεται στο μητρώο υπόκει- 
ται στις ακόλουθες υποχρεώσεις: 

α) να διαθέτει στο εμπόριο ζωικά προϊόντα τα οποία 
έχουν ληφθεί, έχουν ελεγχθεί και επισημανθεί σύμφωνα 
με τις ισχύουσες κτηνιατρικές διατάξεις, 
β) να διαθέτει στο εμπόριο προϊόντα ζωικής προέλευ¬ 
σης συνοδευόμενα από πιστοποιητικά ή έγγραφα τα 
οποία ανταποκρίνονται στην πραγματική κατάστασή τους 
σύμφωνα με τις ισχύουσες διατάξεις. 

γ) να διαθέτει στο εμπόριο ζωικά προϊόντα των οποί- 
ωντα σήματα καταλληλότητας έχουντεθεί σε προϊόντα 
που είναι σύμφωνα με τις ισχύουσες κτηνιατρικές δια¬ 
τάξεις, 

δ) να φροντίζει για την έγκαιρη, σωστή και πλήρη δήλω¬ 
ση στην αρμόδια κτηνιατρική αρχή σχετικά με κάθε πα¬ 
ράλειψη ή παρατυπία που διαπιστώνει στα σήματα, στα 
πιστοποιητικά ή έγγραφα που συνοδεύουν τα προϊόντα 
ζωικής προέλευσης σύμφωνα με τις ισχύουσες κτηνιατρι¬ 
κές διατάξεις, 

ε) να φροντίζει ώστε να μην παραβαίνει τις διατάξεις πε¬ 
ρί μεταδοτικών νόσων από πρόθεση ή από αμέλεια, 
στ) να τηρεί βιβλίο ή μηχανογραφημένο σύστημα εισό¬ 
δου και εξόδου προϊόντων ζωικής προέλευσης σύμφωνα 
με τις ισχύουσες κτηνιατρικές διατάξεις, 


ζ) να τηρεί βιβλία ή μηχανογραφημένο σύστημα κατα¬ 
γραφής των αποτελεσμάτων των αυτοελέγχων σύμφωνα 
με τις διατάξεις που απορρέουν από την ισχύουσα νομο¬ 
θεσία, 

η) να φροντίζει για τη συνεχή εκπαίδευση του προσωπι¬ 
κού, 

θ) να φυλάσσει καθ’ όλο το προβλεπόμενο χρονικό διά¬ 
στημα οποιοδήποτε πιστοποιητικό ή έγγραφο που προ- 
βλέπεται από τις ισχύουσες κτηνιατρικές διατάξεις. 

ι) να γνωστοποιεί στο Συνοριακό Σταθμό Ελέγχου το εί¬ 
δος, την ποσότητα, την φύση και το χρόνο άφιξης των 
προϊόντων ζωικής προέλευσης από τρίτες χώρες, 
κ) να συμμορφώνεται με τις αποφάσεις και υποδείξεις 
των κτηνιάτρων των Συνοριακών Σταθμών Ελέγχου όταν 
πρόκειται για προϊόντα ζωικής προέλευσης από τρίτες 
χώρες, 

λ) να καταβάλλει τα τέλη των κτηνιατρικών ελέγχων και 
επιθεωρήσεων. 

μ) να αναφέρει στην αρμόδια κτηνιατρική αρχή στον τό¬ 
πο προορισμού την άφιξη των προϊόντων ζωικής προέ¬ 
λευσης, 24 ώρες πριν την άφιξή τους, από άλλο κράτος 
μέλος σύμφωνα με τις ισχύουσες κτηνιατρικές διατάξεις, 
ν) να μην αρνείται, να μην παρακωλύει ή να μην κωλυ¬ 
σιεργεί τη διενέργεια των κτηνιατρικών ελέγχων και επι¬ 
θεωρήσεων 

ξ) να αναφέρει στην αρμόδια κτηνιατρική αρχή κάθε με¬ 
ταβολή τόσο της νομικής όσο και της πραγματικής του 
κατάστασης και όλων των στοιχείων που αναφέρονται 
στο παρόν άρθρο, μέσα σε τριάντα (30) ημέρες. 

Άρθρο 4 

Δικαιολογητικά και διαδικασία εγγραφής στο μητρώο 

1. Κάθε έμπορος, προκειμένου να εγγράφει στο μη¬ 
τρώο, υποβάλλει την Αίτηση - Δήλωση (του Παραρτήμα¬ 
τος Α) στην αρμόδια Νομαρχιακού επιπέδου Κτηνιατρική 
Αρχή, η οποία συνοδεύεται από τα ακόλουθα δικαιολογη- 
τικά: 

ί) αντίγραφο της δήλωσης εγγραφής στο Εμπορικό και 
Βιομηχανικό Επιμελητήριο της Περιφέρειας όπου βρί¬ 
σκεται η έδρα ή η διεύθυνσή του, 
ϋ) αντίγραφο της δήλωσης έναρξης επαγγέλματος 
στην αρμόδια Δημόσια Οικονομική Υπηρεσία (Δ.Ο.Υ.) με¬ 
τά του αριθμού φορολογικού μητρώου, 
ίϋ) αντίγραφο του οικείου καταστατικού (όπως έχει τρο¬ 
ποποιηθεί τελευταία), θεωρημένο από το αρμόδιο Δικα¬ 
στήριο ή αρμόδια Αρχή εάν πρόκειται για εταιρεία ή συ¬ 
νεταιρισμό 

Στην Αίτηση - Δήλωση (του Παραρτήματος Α) αναγρά¬ 
φονται: 

α) το ονοματεπώνυμο του εμπόρου ή η επωνυμία της 
εμπορικής επιχείρησης του νομικού εκπροσώπου, 
β) η οδός της έδρας των γραφείων και των αποθηκών ή 
των εγκαταστάσεων της εμπορικής επιχείρησης. Δηλώ¬ 
νεται επίσης εάν οι εγκαταστάσεις που κατέχει είναι ιδιό¬ 
κτητες ή μισθωμένες, 
γ) ο αριθμός της οδού της έδρας 
δ) η ταχυδρομική θυρίδα 
ε) η πόλη που βρίσκεται η έδρα 
στ) ο ταχυδρομικός κώδικας 

ζ) το εμπορικό σήμα και ο διακριτικός τίτλος, εφόσον 
υπάρχει 

η) το τηλέφωνο 

θ) ο αριθμός τηλεομοιοτύπου (ίαχ) 

ι) περιγράφονταιτα μέσα μεταφοράς που τυχόν κατέχει 
ο έμπορος και αναφέροντα τα στοιχεία ταυτότητας των 
μέσων αυτών 

κ) το είδος του προϊόντος που εμπορεύεται. 

2. Η εγγραφή συντελείται με τη χορήγηση του αριθμού 
καταχώρησης, εφόσον η αίτηση είναι πλήρης και διαπι¬ 
στωθεί από τον έλεγχο ότι ο υπόχρεος πληρεί όλες τις 
προϋποθέσεις καταχώρησης, και εγκρίνεται με απόφαση 
της Νομαρχιακού επιπέδου Κτηνιατρικής Αρχής, εντός 
τριάντα (30) ημερών από την υποβολή του πλήρους φα¬ 
κέλου της αιτήσεως. 

Η έγκριση αυτή ισχύει από την επομένη της εκδόσεως 
για διάρκεια 5 ετών. 

Επίσημο αντίγραφο της έγκρισης με τον αριθμό κατα¬ 
χώρησης στο μητρώο του εμπόρου κοινοποιείται στον εν¬ 
διαφερόμενο με αποδεικτικό παραλαβής και στην Κεντρι¬ 
κή Αρμόδια Αρχή του Υπουργείου Αγροτικής Ανάπτυξης 
και Τροφίμων (Διεύθυνση Κτηνιατρικής Δημόσιας Υγείας) 
και καταχωρείται στο ηλεκτρονικό πρόγραμμα καταχώ¬ 
ρησης των εμπόρων. 

Άρθρο 5 

Απόρριψη - Προσφυγή 

1. Αν η αίτηση είναι ελλιπής κατά την εξέτασή της, ζη¬ 
τείται από τον ενδιαφερόμενο η συμπλήρωσή της εντός 
προθεσμίας δέκα (10) ημερών. Ο χρόνος εξέτασης της αί¬ 
τησης αρχίζει αφότου η αίτηση είναι πλήρης. Αν έχει ζη¬ 
τηθεί η συμπλήρωση της αίτησης και δεν συμπληρωθεί 
αυτή εξετάζεται. 

2. Η αίτηση η οποία δεν είναι πλήρης και στην οποία ο 
έμπορος δεν πληρεί τις νόμιμες απαιτήσεις, απορρίπτε¬ 
ται με απόφαση της αρμόδιας Νομαρχιακού επιπέδου 
Κτηνιατρικής Αρχής και κοινοποιείται στον ενδιαφερόμε¬ 
νο με αποδεικτικό παραλαβής. 

3. Ο έχων νόμιμο συμφέρον μπορεί να ασκήσει προ¬ 
σφυγή κατά της απορριπτικής απόφασης ενώπιον του Γε¬ 
νικού Γραμματέα του Υπουργείου Αγροτικής Ανάπτυξης 
και Τροφίμων. Η προσφυγή εξετάζεται εντός τριάντα (30) 
ημερών και η απόφαση είναι οριστική. 

Άρθρο 6 

Ανανέωση εγγραφής 

1. Η εγγραφή στο μητρώο ανανεώνεται κάθε πέντε (5) 
έτη με αίτηση που υποβάλλει ο κάθε έμπορος στην αρμό¬ 
δια Νομαρχιακού επιπέδου Κτηνιατρική Αρχή. Η αίτηση 
συνοδεύεται από τα δικαιολογητικά του άρθρου 4 παρά¬ 
γραφος 1 καθώς και από κατάσταση με το ύψος των εξα¬ 
γωγών και εισαγωγών κατά προϊόν, που ο έμπορος αυτός 
πραγματοποίησε κατά την προηγούμενη χρονική περίο¬ 
δο εγγραφής στο μητρώο. 

2. Η ανανέωση συντελείται με την χορήγηση του ίδιου 
αριθμού καταχώρησης που εγκρίνεται με απόφαση του 
Προϊσταμένου της αρμόδιας Νομαρχιακού επιπέδου Κτη¬ 
νιατρικής Αρχής, εντός τριάντα (30) ημερών από την υπο¬ 
βολή της αιτήσεως. Η ανανέωση της έγκρισης ισχύει για 
πέντε (5) έτη. 

Άρθρο 7 

Ανάκληση έγκρισης και αριθμού καταχώρησης - Διαγραφή 

1. Ο αριθμός καταχώρησης ανακαλείται όταν ο έμπο¬ 
ρος: 


> - Υποβάλλει τα προβλεπόμενα στο άρθρο 4 δικαιολο- 
γητικά με ψευδές ή ελλιπές περιεχόμενο 

»- Δεν τηρεί τα οριζόμενα στο άρθρο 3 παράγραφος 3, 
εφόσον αυτό διαπιστωθεί ή βεβαιωθεί. 

Το χρονικό διάστημα για το οποίο ανακαλείται ο 
αριθμός καταχώρησης δεν είναι μεγαλύτερο από ένα 
έτος. 

2. Κάθε έμπορος διαγράφεται από το μητρώο όταν: 

> Υποβάλλει τα προβλεπόμενα στο άρθρο 4 δικαιολο- 
γητικά με ψευδές ή ελλιπές περιεχόμενο, καθ’ υποτροπή 

»- Δεν τηρεί τα οριζόμενα στο άρθρο 3 παράγραφος 3, 
καθ’ υποτροπή 

> Επί μία συνεχή διετία δεν ασκεί την δραστηριότητα 
για την οποία έχει εγγράφει 

>- Του έχουν επιβληθεί περισσότερο από δύο φορές 
στη διάρκεια της τριετίας κυρώσεις για σοβαρές παρα¬ 
βάσεις και 

»- Λόγω θανάτου του φυσικού προσώπου ή λύσης του 
νομικού προσώπου. 

Ο αριθμός καταχώρησης που έχει χορηγηθεί στο έμπο¬ 
ρο που διαγράφεται δεν χορηγείται εκ νέου σε άλλον 
έμπορο. 

3. Αρμόδια αρχή για την ανάκληση του αριθμού κατα¬ 
χώρησης και για την διαγραφή από το μητρώο είναι η Νο¬ 
μαρχιακού επιπέδου Κτηνιατρική Αρχή που εξέδωσε την 
έγκριση, εφαρμοζομένων αναλόγως των διατάξεων της 
απόφασης αυτής. 

4. Κατά των προηγουμένων αποφάσεων μπορεί να 
ασκηθεί ένσταση ενώπιον του Γενικού Γραμματέα του 
Υπουργείου Αγροτικής Ανάπτυξης και Τροφίμων, μέσα σε 
αποκλειστική προθεσμία τριάντα (30) ημερών. 

Άρθρο 8 

Συνέπειες καταχώρησης στο μητρώο 

Έμπορος που δεν είναι εγγεγραμμένος στο μητρώο της 
παρούσας και δεν του έχει χορηγηθεί αριθμός καταχώ¬ 
ρησης ή έχει ανακληθεί η χορήγηση του αριθμού κατα¬ 
χώρησης ή έχει διαγράφει σύμφωνα μετά οριζόμενα στην 
παρούσα υπουργική απόφαση δεν δύναται να διακινεί 
εντός του κοινοτικού εδάφους τα προϊόντα που αναγρά¬ 
φονται στο άρθρο 1 ή να εισάγει αυτά από τρίτες χώρες ή 
να εξάγει αυτά προς τρίτες χώρες. 

Άρθρο 9 

Κατά την εφαρμογή της παρούσης λαμβάνονται υπόψη 
οι διατάξεις του άρθρου 6 του Μέρους Α’ και του Μέρους 
Γ'τουπ.δ. 420/1993 (Α'179) «κτηνιατρικοί έλεγχοι στα ζώ- 
ντα ζώα και προϊόντα ζωικής προέλευσης στις συναλλα¬ 
γές μεταξύ της Ελλάδος και των άλλων κρατών - μελών 
για την υλοποίηση της εσωτερικής αγοράς και τις εισα¬ 
γωγές αυτών στην Ελλάδα από τρίτες χώρες σε συμμόρ¬ 
φωση προς τις Οδηγίες 89/662/ΕΟΚ, 90/425/ΕΟΚ (όσον 
αφορά τους κτηνιατρικούς ελέγχους) 90/675/ΕΟΚ και 
91/496/ΕΟΚτου Συμβουλίου όπως ισχύουν». 

Άρθρο 10 
Παραρτήματα 

Κατωτέρω παρατίθενται τα Παραρτήματα Α και Β που 
αποτελούν αναπόσπαστο τμήμα της παρούσας απόφα¬ 
σης και έχουν ως εξής: 

ΠΑΡΑΡΤΗΜΑ Α' 

ΠΡΟΣ: Νομαρχιακή Αυτοδιοίκηση 
Δ/νση Κτηνιατρικής. 


ΑΙΤΗΣΗ & ΔΗΛΩΣΗ ΚΑΤΑΧΩΡΗΣΗΣ ΕΜΠΟΡΟΥ ΣΤΟ ΜΗΤΡΩΟ 


Σήμερα.του μηνάς.του έτους. 

Στο γραφείο της Δ/νσης Κτηνιατρικής . της Νομαρχιακής 

Αυτοδιοίκησης . 

Ο υπογράφων*. 

γεννηθείς στ.Νομού. 

με αριθμός Αστυνομικής Ταυτότητας. 

Νόμιμος εκπρόσωπος της εταιρείας. 

με μόνιμη έδρα. 

και αριθμό Α.Φ.Μ. 

ο/η οποίος/α είμαι (-ναι) νόμιμα εγγεγραμμένος/η στο μητρώο του Εμπορικού και 
Βιομηχανικού Επιμελητηρίου. 

Αιτώ να εγγραφώ στο μητρώο των εμπόρων ζωικών προϊόντων. 


Δηλώνω ότι τα στοιχεία που αναγράφονται παρακάτω είναι αληθή: 

> Ονοματεπώνυμο του εμπόρου ή η επωνυμία της εμπορικής επιχείρησης, του νομικού 


εκπροσώπου*: 


> οδός της έδρας των γραφείων* 


> αριθμός της οδού της έδρας* 


> ταχυδρομική θυρίδα: 


> πόλη που βρίσκεται η έδρα*: 


> ταχυδρομικός κώδικας*: 


*: πεδία που συμπληρώνονται υποχρεωτικά 

> τα μέσα μεταφοράς που τυχόν κατέχει η επιχείρηση είναι (αναγράψτε στοιχεία 


ταυτότητας του κάθε μέσου): 



> Πλήρη διεύθυνση των αποθηκών ή των εγκαταστάσεων της εμπορικής επιχείρησης 
(εάν είναι διαφορετική από την έδρα των γραφείων): 


> οι εγκαταστάσεις που κατέχω είναι: I I ιδιόκτητες I I μισθωμένες, 

> Τα προϊόντα που εμπορεύομαι προέρχονται από: 

□ εγχώριες εγκαταστάσεις, 

Π άλλα κράτη μέλη, 

□ τρίτες χώρες. 

> Το είδος των προϊόντων που εμπορεύομαι είναι: 

□ Κρέας βοοειδών 

□ κρέας χοίρων 

Π κρέας αιγοπροβάτων 

□ κρέας πουλερικών 

□ κρέας κουνελών 

□ κρέας εκτρεφόμενων θηραμάτων 
Π κρέας αγρίων θηραμάτων 

□ προϊόντα με βάση το κρέας 

□ κιμάδες 

Π παρασκευάσματα κρέατος 

□ αυγά 

□ προϊόντα αυγών 

Π προϊόντα υδατοκαλλιέργειας 

□ ζώντα δίθυρα μαλάκια 

□ αλιευτικά προϊόντα 
Π μέλι 

□ θερμικά επεξεργασμένο γάλα 

Π νωπό γάλα και γαλακτοκομικά προϊόντα 

□ λοιπά τρόφιμα ζωικής προέλευσης 

> Είμαι έμπορος*: 

Π Εφοδιαστής πλοίων 

□ Τελωνιακών αποθηκών 
Π Εγκαταστάσεις 

Π Εμπορικών μεταφορών 
Π Ιδιωτικών μεταφορών 

□ Υπεύθυνος φόρτωσης 

□ Εισαγωγέας 
Π Εξαγωγέας 

Δηλώνω ότι γνωρίζω όλες τις κτηνιατρικές διατάξεις 
που ρυθμίζουν το εμπόριο και τις εισαγωγές ζωικών προϊ¬ 
όντων και ότι θα τις σεβαστώ και ιδιαίτερα δεσμεύομαι: 

α) να διαθέτω στο εμπόριο ζωικά προϊόντα τα οποία 
έχουν ληφθεί, έχουν ελεγχθεί και επισημανθεί σύμφωνα 
με τις ισχύουσες κτηνιατρικές διατάξεις, 
β) να διαθέτω στο εμπόριο προϊόντα ζωικής προέλευ¬ 
σης συνοδευόμενα από πιστοποιητικά ή έγγραφα τα 
οποία ανταποκρίνονται στην πραγματική κατάστασή τους 
σύμφωνα με τις ισχύουσες διατάξεις. 

γ) να διαθέτω στο εμπόριο ζωικά προϊόντα των οποίων 
τα σήματα καταλληλότητας έχουν τεθεί σε προϊόντα που 
είναι σύμφωνα με τις ισχύουσες κτηνιατρικές διατάξεις, 
δ) να φροντίζω για την έγκαιρη, σωστή και πλήρη δήλωση 
στην αρμόδια κτηνιατρική αρχή σχετικά με κάθε παράλειψη 
ή παρατυπία που διαπιστώνω στα σήματα, στα πιστοποιητι¬ 
κά ή έγγραφα που συνοδεύουν τα προϊόντα ζωικής προέ¬ 
λευσης σύμφωνα με τις ισχύουσες κτηνιατρικές διατάξεις, 
ε) να φροντίζω ώστε να μην παραβαίνω τις διατάξεις πε¬ 
ρί μεταδοτικών νόσων από πρόθεση ή από αμέλεια 
στ) να τηρώ βιβλίο ή μηχανογραφημένο σύστημα εισό¬ 
δου και εξόδου προϊόντων ζωικής προέλευσης σύμφωνα 
με τις ισχύουσες κτηνιατρικές διατάξεις, 
ζ) να τηρώ βιβλίο ή μηχανογραφημένο σύστημα καταγρα¬ 
φής των αποτελεσμάτων των αυτοελέγχων σύμφωνα με τις 
διατάξεις που απορρέουν από την ισχύουσα νομοθεσία, 
η) να φροντίζω για τη συνεχή εκπαίδευση του προσωπι¬ 
κού, 

θ) να φυλάσσω καθ’ όλο το προβλεπόμενο χρονικό διά¬ 
στημα οποιοδήποτε πιστοποιητικό ή έγγραφο που προ- 
βλέπεται από τις ισχύουσες κτηνιατρικές διατάξεις. 

ι) να γνωστοποιώ στο Συνοριακό Σταθμό Ελέγχου το εί¬ 
δος, την ποσότητα, την φύση και το χρόνο άφιξης των 
προϊόντων ζωικής προέλευσης από τρίτες χώρες, 
κ) να συμμορφώνομαι με τις αποφάσεις και υποδείξεις των 
κτηνιάτρωντων Συνοριακών Σταθμών Ελέγχου όταν πρόκει¬ 
ται για προϊόντα ζωικής προέλευσης από τρίτες χώρες, 
λ) να καταβάλλω τα τέλη των κτηνιατρικών ελέγχων και 
επιθεωρήσεων. 

μ) να αναφέρω στην αρμόδια κτηνιατρική αρχή του τό¬ 
που προορισμού την άφιξη των προϊόντων ζωικής προέ¬ 
λευσης (24 ώρες πριν την άφιξή τους) από άλλο κράτος 
μέλος σύμφωνα με τις ισχύουσες κτηνιατρικές διατάξεις, 
ν) να μην αρνούμαι, να μην παρακωλύω ή να μην κωλυ¬ 
σιεργώ τη διενέργεια των κτηνιατρικών ελέγχων και επι¬ 
θεωρήσεων. 

ξ) να αναφέρω στην αρμόδια κτηνιατρική αρχή κάθε με¬ 
ταβολή τόσο της νομικής όσο και της πραγματικής του 
κατάστασης και όλων των στοιχείων που αναφέρονται 
στο παρόν άρθρο, μέσα σε τριάντα (30) ημέρες. 

Συνημμένα υποβάλλω: 

□ αντίγραφο της δήλωσης εγγραφής στο Εμπορικό και 
Βιομηχανικό Επιμελητήριο της Περιφέρειας όπου βρί¬ 
σκεται η έδρα ή η διεύθυνσή του, 

□ αντίγραφο της δήλωσης έναρξης επαγγέλματος στην 
αρμόδια Δημόσια Οικονομική Υπηρεσία (Δ.Ο.Υ.) μετά του 
αριθμού φορολογικού μητρώου, 

□ αντίγραφο του οικείου καταστατικού (όπως έχει τρο¬ 
ποποιηθεί τελευταία), θεωρημένο από το αρμόδιο Πρω¬ 
τοδικείο, Δικαστήριο ή αρμόδια Αρχή εάν πρόκειται για 
εταιρεία ή συνεταιρισμό. 

Ημερομηνία Υπογραφή 


ΠΑΡΑΡΤΗΜΑ Β' 

ΑΠΟΦΑΣΗ ΕΓΚΡΙΣΗΣ & ΚΑΤΑΧΩΡΗΣΗΣ 
ΕΜΠΟΡΟΥ ΣΤΟ ΜΗΤΡΩΟ 

Η Νομαρχιακή Αυτοδιοίκηση Διεύθυνση 

Κτηνιατρικής., έχοντας υπόψη: 

»- την Κοινή Υπουργική Απόφαση. 

>>τηνυπ’ αριθμ.: Α.Π./.αίτηση του. 

>=■· την απόφαση . «Μεταβίβαση 

στους .της 

εξουσίας να υπογράφουν με εντολή Νομάρχη» (εάν 

υπάρχει) 

Εγκρίνουμε 

να καταχωρηθεί στο μητρώο εμπόρων ο/η 

.( 1 ) 

νόμιμος εκπρόσωπος της επιχείρησης.(1) 

με έδρα. 

διεύθυνση. 

και εμπορική δραστηριότητα. 

.( 1 ) 

και χορηγούμε τον κωδικό αριθμό έγκρισης:. 


Η/Ο.(1) 

(δεν) διαθέτει (ιδιόκτητες ή ενοικιασμένες 

εγκαταστάσεις).(1) 

α) για.(2) 

στην περιοχή. 

διεύθυνση. 

στις οποίες χορηγεί τον αριθμό έγκρισης. 

β) για.(2) 

στην περιοχή. 

διεύθυνση. 

στις οποίες χορηγεί τον αριθμό έγκρισης. 

Υ) για.(2) 

στην περιοχή. 

διεύθυνση. 

στις οποίες χορηγεί τον αριθμό έγκρισης. 


Σε περίπτωση μη τήρησης των διατάξεων του παρό¬ 
ντος, επιβάλλονται κυρώσεις του άρθρου 23 του ν. 
248/1914 (ΑΊ10) «Περί οργανώσεως της Ζωοτεχνικής και 
Κτηνιατρικής Υπηρεσίας» όπως αυτό αντικαταστάθηκε 
με το άρθρο 13 του ν. 2538 (Αρ. ΦΕΚ 242) 1 Δεκεμβρίου 
1997 «Τροποποίηση της κείμενης νομοθεσίας για τα γε¬ 
ωργικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις». 

Η παρούσα έγκριση κοινοποιείται στον ενδιαφερόμενο 
με αποδεικτικό παραλαβής. 

Ο Διευθυντής Κτηνιατρικής 
ΤηςΝ.Α. 

Σημείωση : (1) συμπληρώνεται κατά περίπτωση. 

(2) περιγράφεται το είδος των προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Α. ΚΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(3) 

Τροποποίηση της απόφασης 18/291/22.1.2004 (ΦΕΚ Β 
486/5.3.2004) «Ορισμός μεγίστων ορίων ημερήσιας 
διακύμανσης των τιμών των μετοχών, των συναλλα¬ 
γών πακέτων και με συμψηφιστική εγγραφή», όπως 
τροποποιήθηκε από την απόφαση 2/319/9.12.2004 
(ΦΕΚ Β 1884/20.12.2004) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 8/336/21.4.2005 του Δ.Σ.) 

Αφού έλαβε υπόψη: 

1. Το άρθρο 17του ν. 2324/1995 «Τροποποίηση της νο¬ 
μοθεσίας για τα χρηματιστήρια αξιών, οργάνωση της Επι¬ 
τροπής Κεφαλαιαγοράς, σύστημα εγγύησης καταθέσε¬ 
ων και άλλες διατάξεις» (ΦΕΚΑ 146/17.7.1995) 

2. Την περίπτωση ζτης παραγράφου 1 του άρθρου 78 
του ν. 1969/1991 (ΦΕΚ Α 167/30.10.1991) «Εταιρείες 
επενδύσεων χαρτοφυλακίου, αμοιβαία κεφάλαια, διατά¬ 
ξεις εκσυγχρονισμού και εξυγίανσηςτης κεφαλαιαγοράς 
και άλλες διατάξεις», όπως συμπληρώθηκε με το άρθρο 
18του ν. 2198/1994 (ΦΕΚΑ43/22.3.1994). 

3. Τις αποφάσεις 18/291/22.1.2004 (ΦΕΚ Β 486/ 
5.3.2004) και 2/319/9.12.2004 (ΦΕΚ Β 1884/20.12.2004) 
της Επιτροπής Κεφαλαιαγοράς. 

4. Το απόσπασμα πρακτικών της από 14.04.2005 συνε¬ 
δρίασης του Δ.Σ. του Χρηματιστηρίου Αθηνών. 

5. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», όπως ισχύει. 

6. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Άρθρο 1 

Οι παράγραφοι 3 και 4 του άρθρου 1 της απόφασης 
18/291/22.1.2004 (ΦΕΚ Β 486/5.3.2004) της Επιτροπής 
Κεφαλαιαγοράς αντικαθίστανται ως εξής: 

«3. Ως τιμή αναφοράς για τον υπολογισμό των ορίων 
της παραγράφου 1 του παρόντος άρθρου λαμβάνεται η 
τιμή κλεισίματος της αμέσως προηγούμενης συνεδρία¬ 
σης του Χρηματιστηρίου Αθηνών. 

Στις περιπτώσεις προσαρμογής της τιμής με βάση τον 
Κανονισμό του Χρηματιστηρίου Αθηνών η προσαρμογή 
της τιμής καθώς και τα σχετικά χρονικά όρια πραγματο¬ 
ποίησής της, γίνεται σύμφωνα με τα προβλεπόμενα στον 
εν λόγω Κανονισμό. Στις περιπτώσεις αυτές ως τιμή ανα¬ 
φοράς για τον υπολογισμό των ορίων διακύμανσης της τι¬ 
μής λαμβάνεται η κατά τα ανωτέρω προκύπτουσα προ¬ 
σαρμοσμένη τιμή, σε συνδυασμό με την τιμή κλεισίματος 
της αμέσως προηγούμενης συνεδρίασης του Χ.Α. Ειδικά 
στις περιπτώσεις: α) αύξησης μετοχικού κεφαλαίου ει¬ 
σηγμένης εταιρείας με καταβολή μετρητών με δικαίωμα 
προτίμησης υπέρ των παλαιών μετόχων, β) έκδοσης με¬ 


τατρέψιμου ομολογιακού δανείου από εισηγμένη εταιρία 
με δικαίωμα προτίμησης υπέρ των παλαιών μετόχων, γ) 
συγχώνευσης με απορρόφηση μη εισηγμένης από εισηγ¬ 
μένη εταιρία, δ) συγχώνευσης με απορρόφηση εισηγμέ¬ 
νης από εισηγμένη εταιρεία, ε) συνδυασμού δύο ή περισ¬ 
σοτέρων εκ των παραπάνω περιπτώσεων μεταξύ τους, ή 
συνδυασμού μίας ή περισσοτέρων εκ των παραπάνω πε¬ 
ριπτώσεων με κάποια άλλη εταιρική πράξη, και μόνο για 
την πρώτη ημέρα διαπραγμάτευσης με προσαρμοσμένη 
τιμή, η τιμή αναφοράς για τον υπολογισμό των ορίων δια¬ 
κύμανσης της τιμής ορίζεται ως εξής: 

ί) Τιμή αναφοράς για τον υπολογισμό του θετικού πρώ¬ 
του ορίου διακύμανσης της παραγράφου 1 του παρόντος 
άρθρου είναι η μεγαλύτερη τιμή μεταξύ της τιμής κλεισί¬ 
ματος της αμέσως προηγούμενης συνεδρίασης του Χρη¬ 
ματιστηρίου Αθηνών και της προσαρμοσμένης τιμής, 
όπως αυτή υπολογίζεται σύμφωνα με τον Κανονισμό του 
Χρηματιστηρίου Αθηνών. 

ϋ) Τιμή αναφοράς για τον υπολογισμό του αρνητικού 
πρώτου ορίου διακύμανσης της παραγράφου 1 του πα¬ 
ρόντος άρθρου είναι η μικρότερη τιμή μεταξύ της τιμής 
κλεισίματος της αμέσως προηγούμενης συνεδρίασης 
του Χρηματιστηρίου Αθηνών και της προσαρμοσμένης τι¬ 
μής, όπως αυτή υπολογίζεται σύμφωνα με τον Κανονισμό 
του Χρηματιστηρίου Αθηνών. 

ίϋ) Τα όρια τιμών που υπολογίζονται σύμφωνα μετις πα¬ 
ραπάνω περιπτώσεις ί) καιϋ) μπορούνναεπεκτείνονταισε 
επιπλέον ποσοστό +10% ή -10%, αντίστοιχα, εφόσον 
ισχύουν οι όροι του τρίτου εδαφίου της παραγράφου 1 
του παρόντος άρθρου. Η ανωτέρω επέκταση δεν ισχύει 
για τις μετοχές που ανήκουν στον δείκτη τιμών ΡΤ3Ε - Α3Ε 
20, οι οποίες μετά τη διάσπαση του πρώτου ορίου κυμαί¬ 
νονται απεριόριστα. 

4. Στις μετοχές που διαπραγματεύονται υπό καθεστώς 
δημοπρασιών “επιτήρησης”- Αγορά Γ, “χαμηλής ρευστό¬ 
τητας” - Αγορά Β, “χαμηλής παραγωγικής δραστηριότη¬ 
τας” - Αγορά Β, κλπ) το ημερήσιο όριο διακύμανσης ορί¬ 
ζεται σε +12% ή -12%, χωρίς να εφαρμόζεται η παρά¬ 
γραφος 1 και η περίπτωση ίϋ) της παραγράφου 3 του 
παρόντος άρθρου.» 

Άρθρο 2 
Ισχύς 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




